OpenLLM-France/wikimedia huggingface dataset:
# Seán O'Brien

Seán Kevin O'Brien (Carlow, 1987ko otsailaren 14a) irlandar errugbilari ohia da, hirugarren lerroan aritzen zena, bai erdian, bai hegalean. 2008tik aitzina Leinster Rugbyn jokatu zuen, 2019an Premiership Rugbyko London Irishek kontratatu zuen arte. 2009–2019 bitartean, 61 partida jokatu zituen Irlandako selekzioarekin, eta British and Irish Lionsen bi biratan parte hartu zuen, 2013koan eta 2017koan. 2021-22 denboraldiaren amaieran erretiratu zen.

## Palmaresa
### Leinster

* Pro 12/Pro 14
** irabazlea: 2008, 2013, 2014, 2018, 2019
* Europako kopa
** irabazlea: 2009, 2011, 2012, 2018
* European Challege Cup
** irabazlea: 2013

### Irlandako selekzioa

* 56 partida, 2009-2019 bitartean.
* 30 tanto (6 entsegu)
** irabazlea: 2015

### British and Irish Lions

* 5 partida (Australian 2013an, Zeelanda Berrian 2017an)
* 5 tanto (entsegu bat)

## Erreferentziak

* 1 2 Ireland and Lions back row Seán O’Brien to retire at the end of the season. therugbypaper.co.uk (Noiz kontsultatua: 2022-4-9).
* ↑ Sean O’Brien announces his decision to retire from rugby at the end of the season. scoreline.ie (Noiz kontsultatua: 2022-4-9).

## Kanpo estekak

* Datuak: Q768874
* Multimedia: Sean O'Brien (rugby union player) / Q768874
# Seán Cannon

Seán Cannon (Galway, 1940ko azaroaren 29a) irlandar musikari bat da. Gitarra eta mandolina jotzeaz gain, abeslaria ere bada. Nagusiki, 1984. urteaz gerotizk The Dubliners taldeko kide izateagatik ezaguna da.
Gaztaroan Europan barna harat-honata ibili zen, Ingalaterra, Alemania, Suitza eta Espainia aldean, bidai horiek hainbat hizkuntza ikasteko aukera eman zioten, tartean gaztelania eta alemana.
# Seán Heuston

Seán Heuston (irlanderaz: Seán Mac Aodha ; Dublin, 1891ko otsailaren 21a - Kilmainham Gaol, Dublin, 1916ko maiatzaren 8a) irlandar errepublikar bat izan zen.
Irlandar Boluntarioak erakundeko kidea izan zen.
1916ko Irlandako Pazko Matxinadako buruzagietako bat izan zenez, britainiar soldaduek atxilotu eta 1916ko maiatzaren 8an Dublingo Kilmainham Gaol espetxean fusilatu zuten.

## Kanpo estekak

* Datuak: Q3057449
* Multimedia: Seán Heuston / Q3057449
# Seán Mac Diarmada

Seán Mac Diarmada, jaiotzez Seán MacDermott (1883ko urtarrilaren 27a, Kiltyclogher, Leitrim konderria – 1916ko maiatzaren 12a, Kilmainham Gaol, Dublin) irlandar errepublikar bat izan zen, bai eta 1916ko Pazko Matxinadako buruzagietako bat eta Irlandako Errepublikaren Aldarrikapenaren zazpi sinatzaileetako bat ere.

## Biografia

Corranmore herrixkan jaio zen, Leitrim konderriko Kiltyclogher udalerritik hurbil, eremu txiro eta zapaldua. Anai Irlandarrekin ikasi ondoren 1908an Dublinera joan zen, bertan irlandar erakunde independentista ugaritako kide egin zen, tartean Sinn Féin, Irlandar Anaitasun Errepublikarra (IRB) eta Liga Gaelikoa. Lasterrera IRBko Kontseilu Nagusiko kide hautatua izan zen, eta gerora idazkari gisa.
1910an Irish Freedom ("Irlandar Askatasuna") egunkariaren argitaratzailea izan zen, berak, Bulmer Hobson eta Denis McCulloughek sortua. IRBko antolatzaile nazionala ere izan zen, kargun honetan Tom Clarke feniar beteranoaren babespean, adiskide banaezinak bilakatuz. Handik gutxira poliomielitisa jasan eta gaixotasunaren ondorioz handik aurrera makuluekin oinez ibiltzera derrigortua egon zen.
1913ko azaroan, Mac Diarmada Irlandar Boluntarioak erakundeko kide sortzaileetako bat izan zen, eta erakunde berri hori IRBren kontrolpean mantentzeko lanean jarraitu zuen. 1915eko maiatzean Tuam udalerrian jendaurrean Britainiar Armadaren erreklutamentuaren aurkako hitzaldia emateagatik eta Realm Act agiriaren baitan atxilotua izan zen. Irailean aske utzi zuten, eta IRBko Batzorde Militar sekretura elkartu zen, hain zuzen ere, 1916ko Pazko Matxinada antolatzeaz arduratu zen saila.
* Seán Mac Diarmadaren jaiotetxea.
* Seán Mac Diarmadaren omenezko irlandera eta ingelesezko plaka Dublin hirian.

## Pazko matxinada

Pazko matxinadako antolatzaile edo buruzagietako bat izan arren, Mac Diarmadak bere helbarritasuna zela eta ez zuen 1916ko Pazko Matxinadan zuzeneko ia inongo partehartze fisikorik izan, baina halere matxinatuen koartel nagusia izan zen Dublingo Posta Bulego Nagusian beti egon zen. Errendizio unean zauritua zegoenez gainontzeko matxinatuen artean nahastu zen, baina Daniel Hoey poliziak nor zen ezagutu eta 1916ko maiatzaren 12an Kilmainham espetxean fusilatu zuten. Gerora, eta jada Anglo-Irlandar Gerran zehar, MacDiarmadaren heriotzaren mendeku gisa Michael Collinsen agindupeko IRAren Hamabi Apostuluak izeneko taldeak Daniel Hoey tiroz hil zuen. Bestalde, Mac Diarmada fusilatzea gindu zuen Lee-Wilson britainiar ofiziala ere, Collinsen aginduz Cork hirian preso hartu eta exekutatua izan zen.

## Ondarea

Gaur egun, Dublinen Seán Mac Diarmada omenez izena daraman kale bat dago. Sligo udalerrian Sligo Mac Diarmada tren geltokia dago. Carrick-on-Shannon udalerrian Elkarte Atletiko Gaelikoaren Páirc Seán Mac Diarmada estadioa dago. Ballymun udalerrian Sean MacDermott dorrea dago, 2005ean erautsia, hura ere bere omenez izendatua. Kiltyclogher udalerriko bere jaiotetxea Monumentu Nazionala izendatua dago.
* Datuak: Q3320941
* Multimedia: Seán Mac Diarmada / Q3320941
# Sesswick

Sesswick, Galesko iparraldeko baserri giroko komunitate bat da, Wrexham konderrian dagoena. Wrexham hiriaren ipar-ekialdean dago, Marchwiel udalerritik hurbil.
2011ko erroldaren arabera 609 biztanle zituen.

## Kanpo estekak

* Datuak: Q7456182
* Multimedia: Sesswick / Q7456182
# Sesta Godano

Sesta Godano Italiako udalerri bat da. La Speziako probintzian kokatuta dago, Liguria eskualdean. 1.275 biztanle ditu, 67,78 kilometro koadroko azaleran banatuta.

## Mugakideak

Sesta Godanok honako udalerri hauekin egiten du muga:
Albareto Borghetto di Vara Carro Carrodano Varese Ligure Zeri Brugnato Zignago

## Kanpo estekak

* Datuak: Q270317
* Multimedia: Sesta Godano / Q270317
# Sesser (Illinois)

Sesser Illinoiseko hiri bat da. Franklin konderrian kokatua dago. 2010ean 1.931 biztanle zituen, 2,63 kilometro koadrotan banatuta.

## Ikus, gainera

* Franklin konderria

## Kanpo estekak

* Datuak: Q578656
* Multimedia: Sesser, Illinois / Q578656
# Sestao Knutsen

Sestao Knutsen Sestaoko La Naval ontziolan 2005 eta 2007. urteen artean eraikitako gasontzia da. Guztira 284,4 metro luze ditu eta 138.000 metro kubikoko edukiera. Ontziaren eraikuntza Knutsen taldeko Knutsen Oas Shipping AS enpresa Norvegiarrak agindu zuen.

## Ikus, gainera

* Iñigo Tapias
* Bilbao Knutsen

## Kanpo estekak

* (Ingelesez) Sestao Knutsen gasontziaren uretaratzearen bideoa.
* Datuak: Q12267343
# Session Initiation Protocol

Sare eta teknologia protokoloak* :
| Aplikazio geruza | DNS, FTP, HTTP, HTTPS, IMAP, IRC, NFS, NNTP, NTP, POP3, SMB/CIFS, SMTP, SNMP, SSH, Telnet, SIP, gehiago |
| Aurkezpen geruza | ASN.1, MIME, SSL/TLS, XML, gehiago |
| Saio geruza | NetBIOS, gehiago |
| Garraio geruza | SCTP, SPX, TCP, UDP, gehiago |
| Sare geruza | AppleTalk, IP, IPX, NetBEUI, X.25, gehiago |
| Lotura geruza | ATM, Ethernet, Frame Relay, HDLC, PPP, Token Ring, Wi-Fi, STP, gehiago |
| Geruza fisikoa | Kable ardazkide, Zuntz optiko, Pare kordatu, Mikrouhin-sarea, Irrati bidezko sarea, RS-232, gehiago |
| *OSI ereduaren arabera ||
SIP Session Initiation Protocol-ren siglak dira. IETF MMUSIC Working Group-ek garatutako protokoloa da. Erabiltzaileen saio interaktiboetan dauden alegiazko errealitatea, online jokoak, berehalako mezularitza, ahotsa eta bideo bezalako multimedia elementuak hasteko, aldatzeko eta bukatzeko estandarra izateko helburuarekin jaio da.
2000. urteko azaroan, 3GPPren seinaleztatze protokoloa eta IMS (IP Multimedia Subsystem).) arkitekturaren osagai iraunkor bezala onartu zen.
SIP IPren gaineko ahotsa seinaleztatzeko protokoloa da, H.323rekin, IAXrekin eta IAX2rekin batera.

## Ikus, gainera

* Asterisk
* VOIP

## Erreferentziak

* (Gaztelaniaz) SIP dokumentazio eta adibideak
* (Gaztelaniaz) Irontec empresaren dokumentazioa

## Kanpo estekak

* Datuak: Q191018
* Multimedia: Session Initiation Protocol / Q191018
# Serra San Bruno

Serra San Bruno Italiako udalerri bat da. Vibo Valentiako probintzian kokatuta dago, Calabria eskualdean. 6.289 biztanle ditu, 40,57 kilometro koadroko azaleran banatuta.

## Mugakideak

Serra San Brunok honako udalerri hauekin egiten du muga:
Arena Gerocarne Mongiana Spadola Simbario Stilo

## Kanpo estekak

* Datuak: Q54739
* Multimedia: Serra San Bruno / Q54739
# Serra da Chela

Serra da Chela mendikatea Angolako erdi-hegoaldean dago. Mendiek 2306 metro dituzte eta herrialdeko altuenen artean daude.
Eskarpa Handiaren zati bat da, Huíla ordokia Namib ibaiaren beheko kostaldeko basamortuaren barnealdetik banatzen duena. Malkarraren aurpegia aldapatsua da, eta milaka metroko altuera du. Mendebaldean, badira inselberg batzuk, garai bateko ordoki baten hondarrak, eremu zabalago bat zen garai batekoak, hain zuzen. Leku igarogaitz askotan, itsaslabarra, Capangombetik hasita, ordokian dagoen Humpatara doan errepidetik iristen da.
Mendilerroa duela 200 milioi urte sortu zen, Pangaea superkontinentea desegin zenean. Orain Serra da Chela mendilerroa, Afrika Hego Amerikarekin lotzen zuten plaka tektonikoetako baten ertzean zegoen, eta astiro igotzen zen, Ozeano Atlantikoa plaka banatzaileen artean eratzen zen heinean.

## Erreferentziak

* ↑ http://books.google.ca/books?id=RzArAAAAYAAJ&pg=PA2
* ↑ http://galton.org/essays/1880-1889/galton-1883-prgs-cunene.pdf

## Kanpo estekak

* Datuak: Q1102439
* Multimedia: Serra da Chela / Q1102439
# Serra da Estrela

Serra da Estrela Iberiar penintsulako Erdialdeko Sistemaren mendebaldereneko mendilerroa da. Mendilerro hau, Portugalen erdialdean eta mendilerroaren izen bera duen Parke Natural baten barnean dago. Mendilerro honetako mendirik garaiena, Torre da, 1993 metrorekin, hau, Portugal kontinentaleko tontorrik garaiena delarik. Seia eta Covilhã hirien artean kokatua dago, eta bertan dago Vodafone eski estazioa. Torre izeneko mendia, Seia hiriaren lurraldean eta Serra da Estrela Parke Naturalaren barnean dago. Mendilerro honetan, jatorri glaziarreko zenbait zingira eta haran daude.
Azaleraren hiru laurdenak baino gehiago Guardako barrutian dago.

## Ikus, gainera

* Cão da Serra da Estrela
* Serra da Estrela (gazta)

## Kanpo estekak

* Datuak: Q738004
* Multimedia: Serra da Estrela / Q738004
# Serra Sant'Abbondio

Serra Sant'Abbondio Italiako udalerri bat da. Pesaro eta Urbinoko probintzian kokatuta dago, Markak eskualdean. 904 biztanle ditu, 32,8 kilometro koadroko azaleran banatuta.

## Mugakideak

Serra Sant'Abbondiok honako udalerri hauekin egiten du muga:
Frontone Pergola Sassoferrato Scheggia e Pascelupo

## Kanpo estekak

* Datuak: Q207633
* Multimedia: Serra Sant'Abbondio / Q207633
# Serra d'Aiello

Serra d'Aiello Italiako udalerri bat da. Cosenzako probintzian kokatuta dago, Calabria eskualdean. 528 biztanle ditu, 4,51 kilometro koadroko azaleran banatuta.

## Mugakideak

Serra d'Aiellok honako udalerri hauekin egiten du muga:
Aiello Calabro Amantea Cleto San Pietro in Amantea

## Kanpo estekak

* Datuak: Q54004
* Multimedia: Serra d'Aiello / Q54004
# Serra Riccò

Serra Riccò Italiako udalerri bat da. Genovako probintzian kokatuta dago, Liguria eskualdean. 7.533 biztanle ditu, 26,2 kilometro koadroko azaleran banatuta.

## Mugakideak

Serra Riccòk honako udalerri hauekin egiten du muga:
Casella Genova Mignanego Montoggio Sant'Olcese Savignone

## Kanpo estekak

* Datuak: Q265528
* Multimedia: Serra Riccò / Q265528
# Serra San Quirico

Serra San Quirico Italiako udalerri bat da. Anconako probintzian kokatuta dago, Markak eskualdean. 2.540 biztanle ditu, 49,33 kilometro koadroko azaleran banatuta.

## Mugakideak

Serra San Quiricok honako udalerri hauekin egiten du muga:
Apiro Arcevia Fabriano Genga Mergo Poggio San Vicino Cupramontana

## Kanpo estekak

* Datuak: Q124979
* Multimedia: Serra San Quirico / Q124979
# Serra da Estrela (azpieskualdea)

Serra da Estrela Portugalgo azpieskualdea da, Erdialdeko eskualdean kokatuta dagoena.

## Kontzejuak

* Fornos de Algodres
* Gouveia
* Seia

## Kanpo estekak

* Datuak: Q920673
* Multimedia: Serra da Estrela / Q920673
# Serra Talhada

Serra Talhada Brasilgo udalerri bat da, Pernambuco estatuan kokatua. 92.228 biztanle ditu 2.980,006 km²ko eremuan.

## Ikus, gainera

* Pernambuco

## Kanpo estekak

* Datuak: Q2000133
* Multimedia: Serra Talhada / Q2000133
# Sibley-Ahlquist taxonomia

Sibley-Ahlquist taxonomia hegaztien taxonomia bat da, iritzi tradizionalekiko nahiko desberdina. Charles Sibley eta Jon Edward Ahlquistek proposatu zuten 1970 eta 1980ko hamarkadan ADN-ADN hibridazio ikerketan lortutako emaitzetan oinarritua.
ADN-ADN hibridazioa biologia molekularreko teknika konparatibo bat da. Ez ditu ematen karakterizatzen duten datuak, baizik eta organismo ezberdinen arteko distantzia. Datu hauek analizatuta filogenetika berreraiki daiteke zuhaitz fenetikoak eraikiz.
Berrordenatzeko erradikal honek ez zuen berehalako onarpena lortu. Hasiera batean Ipar Amerikako ornitologoek ikusten zuten ondo eta American Ornitologist Unionek bere proposamenak aintzat hartu zituen. Munduko beste leku batzuetan oraindik dudak daude honen inguruan eta gaur egun ez da oso erabilia, anilisi kladistikoek bestelako datuak ematen dituztelako.

## Kanpo estekak

* Datuak: Q839752
# Sibiranako gaztelua

Sibiranako gaztelua edo Sibirana edo Sibrana bakarrik (aragoieraz: Castiello de Sibirana; gaztelaniaz: Castillo de Sibirana) Espainiako Zaragozako probintzian dagoen Sibirana herri hustuan kokatzen den gaztelu bat da. Uncastillo udalerritik 12 kilometrotara eta Luesia udalerritik 10 kilometrotara dago.
X. mendean Antso I.a Gartzeitz Iruñekoaren aginduz eta Iruñeko Erresumaren ekialdeko mugak babestu asmoz eraiki zen.

## Kanpo estekak

* Sibiranako gaztelua. Artesguias.com (Gaztelaniaz)
* Sibirana. Romanicoaragones.com (Gaztelaniaz)
* Sibiranako gaztelua. Aragoiko gazteluak (Gaztelaniaz)
* Datuak: Q3572201
* Multimedia: Castillo de Sibirana / Q3572201
# Sibiril

Sibiril (bretainieraz Skrigneg) Bretainiako Finistère departamenduko udalerri bat da.

## Kanpo estekak

* Datuak: Q217393
* Multimedia: Sibiril / Q217393
# Sibiu konderria

Sibiu Errumania erdialdeko barrutia (judeţ-a) da, Transilvania eskualdean. Azaleraz 5.432 km² da. Barrutiko hiriburua izen bereko Sibiu da, 171.535 biztanlekoa.

## Biztanleria

2002. urtean 421.724 biztanle zeuden Sibiu barrutian. Barrutiko biztanleriaren %90,6 errumaniarrak dira; hungariarrak %3,6 dira; ijitoak, %4,1; alemanak, %1,6; eta %0,1 bestelako jatorrikoak. Biztanle gehienak (%88,9) ortodoxoak dira.
| Urtea | Barrutiko biztanleria |
| 1948 | 335.116 |
| 1956 | 372.687 |
| 1966 | 414.756 |
| 1977 | 481.645 |
| 1992 | 452.873 |
| 2002 | 421.724 |

## Mugako barrutiak

* Braşov konderria ekialdera.
* Alba konderria mendebaldera.
* Mureş konderria iparraldera.
* Vâlcea konderria eta Argeş konderria hegoaldera.

## Ekonomia

Errumaniako ekonomia bizienetarikoa da Sibiu barrutikoa. Beste batzuen artean, industria hauek daude: makineria, automobilen osagaiak, elikagaiak, ehungintza, egurra. Aginte komunista egon zen sasoian ikatza, metal astun eta osagai kimikoen industriak ere egon ziren, baina pixkaka ixten joan dira. Turismoak ere indar handia dauka.

## Banaketa administratiboa

Sibiu konderriak 2 hiri, 9 udalerri eta 53 herri ditu

### Hiriak

* Mediaş
* Sibiu

### Udalerriak

* Agnita
* Avrig
* Cisnădie
* Copșa Mică
* Dumbrăveni
* Miercurea Sibiului
* Ocna Sibiului
* Săliște
* Tălmaciu

### Herriak

* Alma
* Alțâna
* Apoldu de Jos
* Arpaşu de Jos
* Ațel
* Axente Sever
* Bazna
* Bârghiș
* Biertan
* Blăjel
* Boița
* Brateiu
* Brădeni
* Bruiu
* Chirpăr
* Cârţa
* Cârțișoara
* Cristian
* Dârlos
* Gura Râului
* Hoghilag
* Iacobeni
* Jina
* Laslea
* Loamneș
* Ludoș
* Marpod
* Merghindeal
* Micăsasa
* Mihăileni
* Moşna
* Nocrich
* Orlat
* Păuca
* Poiana Sibiului
* Poplaca
* Porumbacu de Jos
* Racoviţa
* Rășinari
* Râu Sadului
* Roşia
* Sadu
* Slimnic
* Șeica Mare
* Șeica Mică
* Șelimbăr
* Șura Mare
* Șura Mică
* Tilișca
* Târnava
* Turnu Roșu
* Valea Viilor
* Vurpăr

## Kanpo estekak

* Webgune ofiziala
* Datuak: Q184797
* Multimedia: Sibiu County / Q184797
# Sibir

Sibir, Sibirko Khanerria edo Siberiako Khanerria (Siberia Sibir esaten da errusieraz ) Urrezko Horda desagertzetik sortutako turkiar erresumetako bat izan zen, 1428tik 1598ra iraun zuena. Sibirrek Siberia osoari eman zion izena, baina izatez mendebaldeko Siberiako ordokian bakarrik hedatzen zen, egungo Tobolsk eskualdean. Khanerriak tartaro, khanti, mansi, nenets eta selkup populazio etnikoki heterogeneoa zuen.

## Historia

Khanerria Khan On delakoaren ondorengoek sortu zuten, 1405ean On hil ondoren, Tajbugha haren semearen bidez. Lehen garai hartan ez zerabilten Khanerri terminoa Tajbugha ez zelako Gengis Khanen ondorengoa. Lurraldeko hiriburua Txinki-Tura (Tiumen) zen.
Errusiak 1552an Kazango Khanerria konkistatu ondoren Yadigar Sibirko khana (Tajbugharen ondorengo bat), saiatu zen Errusiaren laguntasuneko harremanak izaten. Baina beste buruzagi batek, Kutxum (edo Qoç-Oğlu) delakoak aurre egin zion, eta urte askotako borrokaren ondoren (1556-1563) Yadigar hilik, Kutxum Khan bihurtu zen. Kutxum Siberiako tatariarrak Islamera bihurtzen saiatu zen, baina xamanismoak iraun zuen haiengan. 1571n , Krimeako Khanerriarekin aliatuta, Errusiako tsarrei tributu egiteari uko egin zion, eta ondoren Perm eskualdeko Stroganovtarren merkataritza postu errusiarren kontrako erasoak gidatu zituen.
Errusiarrek erreakzionatu zuten Jermak Timofeievitxen Khanerriaren aurkako espedizioa antolatuz. Kutxumen indarrek 1582an galdu zuten gudu inportante bat eta Timofeievitxen kosakoek aurrera egin zuten Qasliq konkistatuz; hala ere, Kutxumek Timofeievitx hiltzea eta Sibirren gaineko agintea berrestea lortu zuen 1584an. 1598. urtera arte khanerriak kosakoen erasoeio eutsi zien, baina Ob ibaiertzean izandako gudu baten ostean herrialdea behin betiko igaro zen errusiarren mendera. Sibirko khanek Nogai turkiarren herrira ihes egin behar izan zuen.

## Kanpo estekak

* Datuak: Q190513
* Multimedia: Khanate of Sibir / Q190513
* Artikulu hau, osorik edo zatiren batean, frantsesezko Wikipediako «Sibir» artikulutik itzuli da; zehazki, 2020-10-07ko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
# Sibiu

Sibiu (errumanieraz siˈbiw ahoskatua, lehen Sibiiu; alemanez: Hermannstadt, hungarieraz: Nagyszeben) Errumania mendebaldeko hiri bat da, izen bereko konderriko hiriburua, Transilvania eskualdean.

## Klima

Datu klimatikoak (Sibiu) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | -1 | 3 | 8 | 15 | 20 | 23 | 26 | 26 | 22 | 15 | 8 | 2 | 13.9 |
| Batez besteko tenperatura minimoa (°C) | -8 | -6 | -2 | 4 | 8 | 12 | 13 | 13 | 9 | 4 | 1 | -5 | 3.6 |
| Pilatutako prezipitazioa (mm) | 30 | 28 | 33 | 56 | 81 | 114 | 86 | 76 | 56 | 46 | 33 | 28 | 668 |
| Iturria: Weatherbase ||||||||||||||

## Auzoak

| Hirigune historikoa: Orașul de Sus eta Orașul de Jos Centru (erdigunea) Lupeni Trei Stejari Vasile Aaron Hipodrom I, II, III, IV Valea Aurie Tilişca Ştrand Ştrand II | Turnişor (alemanez: Neppendorf) Piaţa Cluj Ţiglari Terezian Reşiţa Lazaret Guşteriţa (alemanez: Hammersdorf) Broscărie (Blocuri Independenţa) Viile Sibiului |

## Senidetutako hiriak

* Bauru, Brasil, 1995.
* Columbia, AEB, 1994.
* Deventer, Herbehereak, 2007.
* Klagenfurt, Austria, 1990.
* Landshut, Alemania, 2002.
* Marburg, Alemania, 2005.
* Mechelen, Belgika, 1996.
* Rennes, Frantzia, 1999.
* Valentzia (Venezuela), 1993.
* Wirral, Erresuma Batua, 1994.
* Takayama (Gifu), Japonia, 2009.

## Erreferentziak

* ↑ Weatherbase. (2011). Weatherbase: Historical Weather for Sibiu, Romania. .
* ↑ (Errumanieraz) Sibiuko Udala, Acordul de infratire intre Sibiu si orasul Deventer din Olanda

## Kanpo estekak

* Webgune ofiziala (Errumanieraz)
* Datuak: Q83324
* Multimedia: Sibiu / Q83324
# Sibiville

Sibiville Frantziako udalerria da, Pas-de-Calais departamenduan dagoena, Frantzia Garaia eskualdean. 2013an 92 biztanle zituen.

## Demografia
### Biztanleria

2007an Sibiville udalerrian erroldatutako biztanleak 92 ziren. Familiak 36 ziren, horien artean 12 pertsona bakarrekoak ziren (12 bakarrik bizi ziren gizonak), 12 seme-alabarik gabeko familiak ziren, 4 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 51 etxebizitza zeuden, 39 familiaren etxebizitza nagusia ziren, 9 bigarren erresidentzia ziren eta 3 hutsik zeuden. Etxebizitza guzti hauek 51etxeak ziren. 39 etxebizitza nagusietatik 34 bere jabearen bizilekua ziren, 3 alokairuan okupaturik zeuden eta 2 doan lagata zeuden; 3 etxek hitu gela zituzten, 5 etxek lau zituzten eta 31 etxek bost zituzten. 36 etxek euren parking plaza propioa zuten azpian. 13 etxetan ibilgailu bat zegoen eta 22 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Sibiville udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 12 |
| 4 | 70-74 | 0 |
| 4 | 65-69 | 0 |
| 0 | 60-64 | 4 |
| 0 | 55-59 | 0 |
| 0 | 50-54 | 4 |
| 12 | 45-49 | 8 |
| 4 | 40-44 | 4 |
| 4 | 35-39 | 0 |
| 0 | 30-34 | 4 |
| 0 | 25-29 | 0 |
| 4 | 20-24 | 0 |
| 8 | 15-19 | 12 |
| 12 | 10-14 | 4 |
| 4 | 5-9 | 4 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 58 ziren, horien artean 46 aktiboak ziren eta 12 inaktiboak ziren. 46 pertsona aktiboetatik 39 lanean zeuden (24 gizon eta 15 emakume) eta 7 langabezian zeuden (5 gizon eta 2 emakume). 12 pertsona inaktiboetatik 7 erretiraturik zeuden, 2 ikasten zeuden eta 3 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 janari enpresa zen eta 1 zerbitzu enpresa zen.
2009an zegoen establezimendu komertzial bakarra harategi bat zen.
2000. urtean Sibiville udalerrian 6 nekazaritza-ustiategi zeuden, 480 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements et de services dans le domaine du commerce en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q774156
* Multimedia: Sibiville / Q774156
# Sibirskita

Sibirskita borato motako minerala da.

## Ezaugarriak

Sibirskita borato mineralaren formula kimikoa hau da: ${\ce {Ca2(HB2O5)(OH)}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Sibirskite: Mineral information, data and localities.» www.mindat.org (Noiz kontsultatua: 12-05-2019).